જો આ પાઇપ કોઈ પણ કારણસર સરકી જાય તો મોટા-મોટા વાહનને જમીનદોસ્ત કરી શકે અને મેઇન રોડ પરના આવા અણબનાવમાં જો કોઈની જાનહાનિ થાય તો જવાબદાર કોણ રહેશે એ મહત્વનો પ્રશ્ન બની ગયો છે. ક્યાંક ફ્લાયઓવરનો ઉપયોગ નકામી વસ્તુઓ મૂકવા થાય છે તો ક્યાંક અમુક લોકો આનો ધરમશાળાની જેમ ઉપયોગ કરતા જોવા મળે છે. અહીં પોતાની મનમરજી પ્રમાણે રહેતા અને સૂઈ જતા લોકોની કોઈ જ કમી નથી. આવી રીતે ફ્લાયઓવરનો કેટલો ઉપયોગ કરવામાં અને કરવા દેવામાં આવશે એ તો કહી શકાય એમ નથી.આ બાબતે રોષે ભરાયેલા એક યુવકે મિડ-ડે LOCALને કહ્યું હતું કે ‘જ્યાં દરેક નવો ફ્લાયઓવર એક ડેવલપમેન્ટની નિશાની છે, પણ જ્યાં એક તરફ કઈ ડેવલપ થઈ રહ્યું છે ત્યાં બીજી તરફ ડિગ્રેડ પણ થઈ રહ્યું છે. આટલો ખર્ચ કરીને ફ્લાયઓવર બનાવવામાં આવે છે પણ ત્યાર બાદ એના પર ધ્યાન ન આપતાં એની હાલત ખરાબ કરવાનું કામ પણ પ્રશાસન જ કરી રહી છે.’